Ангелина Жекова
Второкласник

chitanka.info

Стотен път нареждам

чантата си нова —

нищо, че от вчера

още е готова…

Весело ветрецът

звън познат понесе —

вика ми звънецът

вече втора есен.

Зная, че със мене

всички сте съгласни:

празник този ден е,

аз съм второкласник!

Издание:

Музика за 2 клас.

Издателство „Булвест — 2000“, 2008 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.